সাবেক স্ত্রীর বাসায় জবাই করে স্বামীকে হত্যাচেষ্টা এবং পরে হাসপাতালে মারা যাওয়ার ঘটনাটিকে বাল্যবিয়ের কুফল মনে করছেন রাউজান উপজেলা নির্বাহী কর্মকর্তা শামীম হোসেন রেজাসহ স্কুলের শিক্ষক ও সচেতন মহল। এক বছর আগে স্কুলে পড়া অবস্থায় উম্মে হাবিবা মায়ার বিয়ে নিয়ে তার পরিবার তাড়াহুড়ো না করলে এমন পরিস্থিতি হত না বলে মন্তব্য করেছেন তাঁরা। মায়াকে অপ্রাপ্তবয়স্ক হিসেবে বিয়ে দেওয়ার চেষ্টার ঘটনা প্রশাসন পণ্ড করে দেওয়ার পরও গোপনে আবার বিয়ে দেওয়া হয়েছিল।